### 2. Stratēģiskā daļa (līdz 6600 zīmēm)

- 2.1. vīzija un stratēģiskie mērķi (tostarp starpteritoriālās un starpvalstu sadarbības mērķi)

VRG „Partnerība „Daugavkrasts”” SVVA stratēģijas mērķis ir veicināt stabilu, noturīgu un ilgtspējīgu attīstību partnerības teritorijā, veicināt priekšrocību izmantošanu teritorijas attīstībā, optimāli izmantot teritorijas attīstības resursu potenciālu, radīt labvēlīgus apstākļus iedzīvotāju darbam un dzīvei, saglabāt un atjaunot dabas un kultūrvēsturiskās vērtības, radot pamatu ilgtspējīgai attīstībai turpmākajos gados. Attīstības stratēģijas vispārējais mērķis ir veicināt stabilu, līdzsvarotu un ilgtspējīgu attīstību, integrējot ekonomikas un vides aizsardzības jautājumus, sekmējot investīciju piesaisti, sociālo pakalpojumu attīstību, iedzīvotāju dzīves līmeņa paaugstināšanos un kultūrvides saglabāšanos. VRG „Partnerība „Daugavkrasts”” vīzija ir teritorijas nākotnes tēls 2020. gadā, ko varētu sasniegt, balstoties uz priekšrocībām un izmantojot attīstības iespējas, novēršot iespējamos draudus un atrisinot problēmas: „Cilvēku dzīvei un ģimenei, attīstībai un izaugsmei, darbam un atpūtai pieejama harmoniska un videi draudzīga telpa ar aktīvām kopienām un koptām kultūrvēsturiskām vērtībām.” Detalizēti tas nozīmē sekojošo: VRG „Partnerība „Daugavkrasts”” teritorija ir sakopta lauku teritorija Pierīgā. Iedzīvotāju labklājība uzlabojas līdz ar Rīgas sociāli ekonomisko izaugsmi. Pateicoties Rīgas tuvumam, iedzīvotājiem ir pieejamas plašas pakalpojumu saņemšanas un saražotās produkcijas noieta iespējas, darba tirgus. Attīstīts ceļu tīkls un sabiedriskais transports nodrošina ērtas nokļūšanas iespējas uz Rīgu un apkārtējām pilsētām. Iedzīvotāji ir nodrošināti ar darbu vietējos uzņēmumos, un liela daļa dodas uz darbu Rīgā, Ķekavā. Pievilcīgie dzīves apstākļi un vietējā uzņēmējdarbības attīstība veicina jauniešu atgriešanos pagastos pēc izglītības iegūšanas un rosina iedzīvotājus izvēlēties šo teritoriju par savu dzīvesvietu. Lai saglabātu laukiem raksturīgo vidi, tiek attīstīta individuālā apbūve. Teritorijā attīstās netradicionālā lauksaimniecība, tūrisms, pārstrādes ražošana. Uzņēmumos tiek ražotas preces ar augstu pievienoto vērtību, darbojas vairāki lieli uzņēmumi. Saimnieciskajā un uzņēmējdarbībā tiek ievēroti vides aizsardzības pasākumi. Kultūrvēsturiskie pieminekļi un apskates vietas ir objekti, kas dara zināmu Ķekavas, Baložu un Daugmales vārdu Latvijā un tūrisma jomā arī Baltijā. Partnerības teritorijā ir iecienītas atpūtas brīvā dabā un sportošanas vietas. Kopā ar tūrismu attīstījusies pakalpojumu sfēra (atpūtas vietas, naktsmājas, kafejnīcas, nelieli moteļi, auto tehniskā apkope, sadzīves pakalpojumi). Saražotie lauksaimniecības produkti tiek realizēti Rīgas noieta tirgū, kā arī vietējiem tūrisma uzņēmumiem. Aktīvi darbojas amatnieki. Pašvaldība sociālo pakalpojumu sniegšanā un citu funkciju veikšanā sadarbojas ar apkārtējām pašvaldībām, notiek funkciju deleģēšana NVO, vairākas funkcijas tiek veiktas reģionālā līmenī. Attīstīts zemes un īpašumu tirgus, ko nosaka izdevīgais ģeogrāfiskais stāvoklis Pierīgā, blakus Daugavai, un iedzīvotāju ienākumi nodrošina stabilus pašvaldības budžeta ienākumus. Izglītību ir iespējams iegūt uz vietas Ķekavā, Baložos un Daugmalē, apkārtējās teritorijās un Rīgā. Skolas un bibliotēkas ir izveidotas par modernām, informatīvu sistēmu aprīkotām vietām. Lielākajās apdzīvotajās vietās ir izveidoti kultūras centri, plašs piedāvājums iedzīvotājiem veselīgai brīvā laika